**2024-2025-o‘quv yilida umumta’lim maktabi 8-sinf o‘quvchilarining IV chorakda**

**informatika va axborot texnologiyalari fanidan o‘zlashtirish darajasini aniqlash uchun**

**BSB topshiriqlari va mezonlari**

**IV chorak 4-BSB**

**Jami: [25 ball] Javoblari**

**1-topshiriq.**

Adobe Spark dasturi yordamida videolar ustida qanday amallar bajarish mumkin?

 Adobe Spark dasturi yordamida quyidagi amallarni bajarish mumkin:

* Turli sahifalardan iborat video yaratish;
* Har bir sahifaga matn, rasm yoki video joylashtirish;
* Har bir sahifaga fon musiqasi yoki ovoz yozuvi (narratsiya) qo‘shish;
* Tayyor videoni internet orqali ulashish yoki yuklab olish.

**2-topshiriq.**

Animatsiya yoki videoga ovoz (Narration) qo‘shish uchun nimalarga e’tibor berish kerak?

 Ovoz (narratsiya) qo‘shishda quyidagilarga e’tibor berish lozim:

* Ovoz aniq va tushunarli bo‘lishi kerak;
* Ovozning ohangi tinglovchiga mos, ravon va tabiiy bo‘lishi zarur;
* Har bir sahifa uchun qisqa va mazmunli matn tayyorlanishi lozim;
* Ovoz yozilayotganda orqa fon shovqinidan xoli bo‘lishi kerak.

**3-topshiriq.**

Kattalar uchun video yoki animatsiya tayyorlayotganda amal qilishimiz kerak bo‘lgan uchta qoidani sanab bering.

 Kattalar uchun video yoki animatsiya tayyorlayotganda amal qilishimiz kerak bo‘lgan uchta qoidani sanab bering.

* Mazmunning aniq va lo‘nda bo‘lishi — asosiy g‘oya va axborot tushunarli, ortiqcha tafsilotlarsiz berilishi kerak.
* Dizayn soddaligi va jiddiyligi — kattalar uchun mo‘ljallangan materiallarda professional ko‘rinish muhim.
* Ovoz va musiqa tanlovining mosligi — ovoz jiddiy va mavzuga mos, fon musiqasi esa diqqatni chalg‘itmaydigan bo‘lishi lozim.

**4-topshiriq.**

Yoshi katta bolalar uchun mo‘ljallangan mahsulot reklamasi tayyorlashda nimalarga e’tibor berish kerak?

* Tilingiz yoshga mos bo‘lishi — reklama matni yoshi katta bolalar uchun tushunarli, ammo sodda va qiziqarli bo‘lishi kerak.
* Mahsulotning foydali tomonlarini ko‘rsatish — bolalarning ehtiyojlari va qiziqishlarini inobatga olib, mahsulotning qanday foyda berishini ta’kidlash zarur.
* Vizual (ko‘rgazmali) elementlardan foydalanish — animatsiyalar, jozibali ranglar va harakatli elementlar yordamida e’tiborni tortish lozim.
* Qisqa va mazmunli bo‘lishi — reklama vaqt jihatidan qisqa, lekin ma’lumotli bo‘lishi kerak.

**5-topshiriq.**

Audacity dasturidan foydalanib, **“Kundalik hayotingizda eng yodda qolgan voqea”** mavzusida 1 daqiqalik ovozli fayl yarating.

$a$) Yozuvni tahrirlang, keraksiz joylarini o‘chiring va ovoz sifatini yaxshilang.

$b$) Yozuvga ovoz effektlari qo‘shing.

$c$) Yozuvni .mp3 fayl sifatida eksport qiling.

**Baholash mezoni**

|  |  |  |  |  |  |
| --- | --- | --- | --- | --- | --- |
| **Bob** | **Mavzu** | **Baholanadigan ko‘nikma** | **Namunaviy topshiriq** | **Ajratilgan ball** | **Baholash mezoni** |
| IV bob. Video yoki animatsiyadan maqsadli foydalanish | Adobe Spark dasturida yangi video yaratish | Adobe Spark dasturida yangi video yarata oladi;Yaratilgan videoni o‘z qurulmasiga yuklay oladi; | 1-topshiriq | 4 ball | 1) to‘g‘ri javob uchun **4 ball**;2) qisman to‘g‘ri topilgan javob uchun **1-3 ball**;3) noto‘g‘ri javob uchun **0 ball**; |
| Animatsiya yoki videoga saundtrek yoki ovozli sharh (Narration) qo‘shish | Animatsiya yoki videoga ovoz qo‘sha oladi;Animatsiya yoki video uchun mos narration tanlay oladi; | 2-topshiriq | 4 ball | 1) to‘g‘ri javob uchun **4 ball**;2) qisman to‘g‘ri topilgan javob uchun **1-3 ball**;3) noto‘g‘ri javob uchun **0 ball**; |
| Auditoriya talablarini inobatga olish. | Auditoriyaning yoshidan kelib chiqgan holda video yoki animatsiya tayyorlay oladi; | 3-topshiriq | 6 ball | 1) har bir to‘g‘ri yozilgan qoida uchun **2 ball**dan, jami **6 ball**;2) qisman to‘g‘ri yozilgan qoidalar uchun **1 ball**dan**;**3) noto‘g‘ri javob uchun **0 ball**; |
| Mahsulotni reklama qilish | Reklama tayyorlash bosqichlarini rejalashtira oladi; | 4-topshiriq | 4 ball | 1) to‘g‘ri javob uchun **4 ball**;2) qisman to‘g‘ri topilgan javob uchun **1-3 ball**;3) noto‘g‘ri javob uchun **0 ball**; |
| Audacity dasturida ishlash | Audosity dasturida ovozli fayl yoza oladi;Ovozli faylni tahrirlay oladi;  | 5-topshiriq | 7 ball | 1) ovozli fayl yaratsa **1 ball**, to‘g‘ri bajarilgan a,b,c bandlari uchun **2 ball**dan, jami **7 ball**;2) ovozli fayl yaratilsa, biroq a,b,c bandlari to‘liq bajarilmasa **1-6 ball**;3) bajarilmagan vazifa uchun **0 ball**; |
| **Jami** |  |  |  | **25 ball** |  |

**Izoh:** Ushbu materiallar o‘qituvchiga BSB topshiriqlarining qaysi bob va mavzudan ekanligi, shuningdek, qaysi ko‘nikmani rivojlantirishga xizmat qilayotganligi haqidagi ma’lumotni beradi.

O‘qituvchi yuqoridagi ma’lumotlar asosida BSB topshiriqlarning turli variantlarini shakllantirishi mumkin.